Halifaksas (Anglija)
Halifaksas (angl. Halifax) – miestas Jungtinėje Karalystėje, Anglijoje, Vakarų Jorkšyro grafystėje, Kolderdeilo metropoliniame regione, Peninų pietuose, 105 km nuo Liverpulio. Geležinkelio stotis. Vilnos, kilimų, mašinų gamybos, maisto pramonė. „Halifax“ banko būstinė. Yra XV a. Šv. Jono Krikštytojo bažnyčia, turgaus aikštė, XIX a. rotušė, Veinhauzo bokštas (84 m), buvęs tekstilės fabrikas.